Kuusalu Keskkooli Hoolekogu 

Koosoleku  P R O T O K O L L

Kuusalu 

Algus 18.00      lõpp  19.30
                                                  30.05.2006/06

Juhataja  Jüri Rebane

Protokollija Sünne Pajumets

Võtsid osa: Reelika Paul,Kai Sinisalu,Aleksander Ardel,

Ingrit Keerma,Tiina Roos,Raul Valgiste, Eda Muru, Kalmer Märtson

Puudusid:Andres Kirsila,Ott Kask,Rein Kippar

P ä e v a k o r d :

1.11 a klassi õpilaste T. U. ja K. S. küsimus

2.Hoolekogu esindajate nimetamine direktori konkursi komisjoni                            

3.Õpilasomavalitsuse ettekanne

KUULATI:Aleksander Ardel – 11 a klassi õpilased T. U. ning K. S. olid purjus klassi ühiskülastusel Tartus, kus nad tarvitasid alkoholi ning käitusid ebaõpilaslikult. Õpilased olid kõrvaldatud nädalaks õppetööst ning pidid iseseisvalt omandama sel õppenädalal õpitu ja selle õpetajatele ära vastama. Noormehed said direktori käskkirja ning kutsuti kooli nende vanemad.

KUULATI: Erna Laanpere – klassijuhatajana võin kinnitada, et karistus on avaldanud soovitud mõju ning poisid õpivad püüdlikult, pole puudunud koolist ning on aidanud peale tunde õpetajaid klassivälises töös. Veidi raskusi on olnud iseseisvalt õpitud materjalidega, kuid võib julgelt öelda, et karistus on oma eesmärgi täitnud ja poisid oma oma veast aru saanud ning nad võiksid kooli nimekirja edasi jääda.

KUULATI:T. U. – olen oma veast aru saanud ning mõistan, et kooli üritustel peab käituma vastutustundlikult.

KUULATI:K. S. – olen oma viga mõistnud ning luban edaspidi enam nii mitte käituda.

KUULATI: Jüri Rebane – Hoolekogu liikmete hulgast tuleb valida 3 liiget Kuusalu Keskkooli direktori konkursi komisjoni koosseisu. Ootan ettepanekuid komisjoni liikmete kandidaatideks. Ühehäälselt valiti kandidaadiks Kalmer Märtson.

Jüri Rebane – teen etepaneku valida üheks liikmeks Tiina Roos.

Kai Sinisalu – teen ettepaneku esitada kandidaadiks Raul Valgiste

Eda Muru – teen ettepaneku esitada kandidaadiks Ingrit Keerma

Raul Valgiste – soovin taandada oma kandidatuuri.

KUULATI:Tiina Roos – õpilasomavalitsuse tööst. Õpilasesindus koostas resolutsiooni, mis võttis kokku nende töö möödunud õppeaastal.Viidi läbi uuring, mis on koolis  tugevused, nõrkused, võimalused ja ohud.

Tugevusteks peeti ja kooli tänati selle eest, et

1) neile leiti oma ,õpilaasesinduse ruum, kus koosolekuid läbi viia

2) direktsiooni toetus ja koostöövalmidus

3) personali ja õpilaste suhted on paranenud 

Nõrkadeks külgedeks peeti 

      1)   tööd häirib tasandusõpe , mida viiakse läbi õpilasesinduse ruumis

      2)   majandusjuhataja liigne kamandamine kooli sööklas

3)  sööklas puuduvad salvrätid ja soolatopsid

4) koolil on küll telerid, kuid puuduvad DVD- mängijad ning seetõttu ei saa kasutada õppematerjale

5) raadiosõlme ei saa kasutada

6) keskastmel sööklas liiga väikesesed taldrikud

7) sööklas võiks jook olla kannus, mitte klaasidesse kallatuna

8) kooli kogunemistel jagada rohkem tunnustust , ka väikeste asjade eest, mitte ainult laita

9) koolilehe tegijatel võiks olla ka privileege, kuna töö on arvutioskusi ja aega nõudev ( hindamine)

10) õpilasesindusel pole oma eelarvet

11) õpetajate infovahetunnis räägitu ei jõua vahetult õpilasteni, pole kohest info edastamist

Küsimused:Ingrit Keerma – kas lehetoimetajaid võiks tunnustada, kutsudes neid vallavalitsuse tänuüritusele?

Vastused: Aleksander Ardel – vallavalitsusele on selline ettepanek juba tehtud.

Õpilasesinduse tugvateks külgedeks on:

1) et on asjast huvitatuid ja inimesed mõtlevad kaasa

2) õpilasesinduse  oma ruum

3) õpilasesinduses on poiste osalus

4) julgus avaldada oma arvamust

5) iga veerandi ja poolaasta lõpus koostatakse resolutsioon

6) hea koostöö direktsiooniga

7) tugev juht Tiina Roos

8) põhikirja olemasolu

9) vallavalitsuse abi ja toetus

10) hoolekogu toetus

11) hea huvijuht

12) õpetajate suhtumine hea ja vastutulelik

13)  ISIC-kaartide tutvustamise ja propageerimise eest oma raha

14) saab korraldada ESCU- koolitusi

Õpilasesinduse nõrkusteks on:

1) koosolekute aeg on ebapüsiv

2) kohalkäijaid vähe, kõik klassid ei ole esindatud

3) ruumi jagamine tasandusõppega

4) oma eelarve puudus

5) koolitusi vähe või pole üldse

6) vähe oma üritusi

7) ei oma ülevaadet õpilasesinduste funktsioonide kohta

Õpilasesinduse võimalused on:

1) kohtuda teiste õpilasesindustega koostööks ja kogemuste vahetamiseks

2) saada oma arvuti

3) osaleda koolitustel

4) tihendada suhteid sõpruskoolide (Umea Rootsis ja Valkeala Soomes) õpilasesindustega

5) olla aktiivsem

6) leida oma nimi, luua vapp ja lipp

7) kanda õpilasesinduse T- särke kogunemistel

8) Tsunfti kasutusele võtmine

Õpilasesinduse ohud on:

1) et aktiivsus väheneb veelgi

2) et tekib liiga suur tüdrukute enamus ning väheneb veelgi poiste osavõtt õpilasesinduse töös

3) et uus direktor pole nii koostööaldis

Õpilasesindus soovis korraldada koolitust, oli olemas ka koolitaja, kuid kahjuks jäi see koolitus ära sobivate ruumide leidmatuse tõttu.On siiski kindel plaan läbi viia koolitus enne järgmist kooliaastat suve lõpul. Õpilasesinduse juht lõpetab küll kevadel keskkooli, kuid lubab nõu ja jõuga abiks olla ka järgmise aasta õpilasesinduse töös, et töö seal ikka hooga jätkuks.Loodame ka vallavalitsuse toetust koolituste finantseerimisel.

Küsimused: Ingrit Keerma – kas vallavalitsusel on võimalik aidata finantseerida koolituste ja ürituste korraldamist?

Vastused: Kai Sinisalu – võib esitada taotluse, mille vorm on saadaval valla kodulehel ning  esitada taotlus, et kooli õpilasesinduse rahastamist arvestataks ka uue eelarve loomisel.

KUULATI: Aleksander Ardel – lühiülevaade õpilaste arvamustest kooli kohta – head ja vead.

OTSUSTATI:

1.Lubada  T. U. ja K. S.  jätkata õppimist Kuusalu Keskkoolis.

2. Valida Kuusalu Keskkooli direktori konkursi komisjoni liikmeteks Kalmer Märtson; Tiina Roos ja Ingrit Keerma.

Jüri Rebane                                                                      Sünne Pajumets

Juhataja                                                                                Protokollija  

